Turinchia

Turinchia (en alemán Freistaat Thüringen u Thüringen) ye un estau libre entre os 16 estaus federaus d'Alemanya, trescruzau por a selva de Turinchia y situato en o centro cheografico d'o país. A suya población ye de 2.157.000 habitants (2014) en una superficie de 16.172m50 km², con una densidat de población de 133 hab/km². Bellas ciudaz importants d'iste estau son Weimar, Erfurt, Eisenach y Jena. Cheografía L'estau federau de Turinchia se troba enmeyo d'o territorio alemán, y poseye como vecins os estaus federaus d'Hesse (270 km), Bavera (381 km), Saxonia (265 km), Saxonia-Anhalt (296 km) y Baixa Saxonia (112 km). Turinchia perteneixe, de conchunta con Saxonia-Anhalt y Saxonia, a la denominada zona central d'Alemanya (Mitteldeutschland). A causa d'a suya gran cantidat de zonas boscosas se gosa denominar tamién a lo territorio de Turinchia como o «Corazón verde d'Alemanya» (Grüne Herz Deutschlands). Os ríos mas importants de Turinchia son o Saale, o Ilm, o Werra, o Unstrut, asinas como o Weiße Elster. O mont mas alto dentro d'o estau ye lo Großer Beerberg, con una altaria de 982,9 m. Clima Turinchia se troba en a zona de clima moderau d'Europa Central con aires predominants d'o ueste. Dau que ya existen cualques cadenas montanyosas baixas protectoras entre as mars occidentals y Turinchia, o clima asti ye mas continental que en o ueste y norte d'Alemanya. Isto ye particularment evident en hibiernos mas fríos y veranos mas ixutos que en atras partes d'Alemanya. Existen grans diferencias climaticas dentro de Turinchia. A cuenca de Turinchia en o centro d'o país se veye particularment afavorida. Ye rodiau de montanyas, por o que a menor cantidat de precipitación en Alemanya caye astí. Straussfurt tien o récord con 242 mm de precipitación anyal en 1911. A precipitación meya anyal en a cuenca de Turinchia ye de 400 a 500 mm con una temperatura meya anyal de 8,5 °C. As zonas montanyosas d'o país son climaticament sobre o promeyo alemán. En Gera, por eixemplo, cayen 624 mm de precipitación a una temperatura de 7,8 °C. As zonas montanyosas de Turinchia tienen un clima desfavorable. Asinas en Schmücke se mide un promeyo de 1289 mm de precipitación anyal a una temperatura de 4.4 graus Celsius. Astí a temperatura de chinero ye de -4 °C y a temperatura de chulio ye de 12,8 °C. En Artern, en l'extremo norte d'a cuenca de Turinchia, as valors pa istos meses son −0,7 °C y 17,6 °C. Demografía Organización politico-administrativa Turinchia ye dividita 17 districtos rurals y 6 districtos urbans: Districtos rurals: Districtos urbans: Erfurt Eisenach Gera Jena Suhl Weimar Ciudaz destacatas Lista de ministro-presidents de Turinchia Cultura Luengas En iste estau, amás de l'alemán estandar, se charran o turinchián y l'alto saxón. Gastronomía A cocina de Turinchia ye una rica y pro pesada que ye dominada por birollas con muita carne. As birollas mas conoixius son as mondonguillas de Turinchia feitas con trunfas (Thüringer Klöße), que se consideran o plato nacional, y o Rostbratwurst de Turinchia. As especialidaz d'embutius y cazata tamién chugan un paper important. Turinchia ye a sue de cuantas biereras, como que por eixemplo as de Gotha, Altenburg, Apolda y Bad Köstritz. Referencias Vinclos externos Se veigan as imáchens de Commons sobre Turinchia. Pachina web oficial de Turinchia.